****

PROJEKTS LĪDZFINANSĒTS DARBĪBAS PROGRAMMAS

“IZAUGSME UN NODARBINĀTĪBA” IETVAROS

Eiropas Sociālā fonda projekts Nr. 4.1.2.5/1/23/I/001

**"Ārstniecības personu piesaistes un noturēšanas pasākumi"**

**Biežāk uzdotie jautājumi (BUJ)**

1. **Vai es varu saņemt vienreizējo kompensāciju, ja iepriekš esmu saņēmis kompensāciju par darbu reģionā vai Rīgā?**

Nē, šī projekta ietvaros, vienreizējo kompensāciju var saņemt tikai tās ārstniecības personas, kuras citos Veselības ministrijas īstenotajos Eiropas sociālā fonda projektos kompensācijas nav saņēmušas.

1. **Vai varu pilnu slodzi izstrādāt vienlaicīgi vairākās ārstniecības iestādēs?**

Atbilstoši projekta nosacījumiem pilna slodze izstrādājam vienas ārstniecības iestādes ietvaros.

1. **Vai varu pilnu slodzi strādāt vienā ārstniecības iestādē, bet dažādās nodaļās?**

Atbilstoši projekta nosacījumiem pilna slodzes izstrādi var nodrošināt, strādājot vienas ārstniecības iestādes ietvaros dažādās nodaļās.

1. **Vai varu saņemt vienreizējo kompensāciju, ja 2023.gada 23.augustā strādāju Neatliekamās medicīniskās palīdzības dienestā kā ārsta palīgs (nesertificēts)?**

Jā, vienreizējo kompensāciju var saņemt ārsta palīgs, kurš 2023.gada 23.augustā strādāja Neatliekamās medicīniskās palīdzības dienestā, bet nebija vēl ieguvis sertifikātu specialitātē.

1. **Vai es varu saņemt vienreizējo kompensāciju, ja 2023.gada 23.augustā strādāju SIA “Rīgas austrumu klīniskās universitātes slimnīcā“ par māsas palīgu, bet šobrīd esmu ieguvusi izglītību un strādāju ģimenes ārsta praksē par ārsta palīgu?**

Nē, vienreizējo kompensāciju var saņemt tikai tās ārstniecības personas, kuras 2023.gada 23.augustā nav strādājušas nevienā no atbalstāmajām profesijām.

1. **Vai kompensāciju var saņemt nesertificēts fizioterapeits?**

Vienreizējo kompensāciju var saņemt tikai tie speciālisti (izņemot māsas palīgs, māsa), kuri pieteikuma iesniegšanas dienā Veselības ministrijā ir sertificēti attiecīgajā specialitātē.

1. **Ģimenes ārsta praksē strādājošs ārsta palīgs vēlas pieteikties vienreizējai kompensācijai - vai ģimenes ārsta praksei tiks kompensēti administratīvie izdevumi, kas radīsies papildus atskaišu sagatavošanai?**

Ģimenes ārsta praksei, t.sk. citām ārstniecības iestādēm, kurās tiek nodarbināti kompensāciju saņēmēji nekādi papildus izdevumi netiek kompensēti. Projekta vienība jautās sagatavot pilnas slodzes apliecinājumu vienu reizi gadā vai pēc nepieciešamības, papildus atskaites nav plānotas pieprasīt.

1. **No kura brīža sāk skaitīt trīs gadu izpildes periodu, saņemot vienreizējo kompensāciju?**

Atbilstoši Kompensācijas līguma nosacījumiem trīs gadu izpildes periods tiek uzsākts nākošajā dienā pēc Kompensācijas līguma trīspusējas parakstīšanas. Tas nozīmē, ka diena, kad līgums tiek parakstīts, netiek ieskaitīta izpildes periodā, un skaitīšana sākas ar nākamo kalendāro dienu.

1. **Vai kompensācija ir jāatmaksā, ja kompensācijas līguma darbības laikā iestājas grūtniecība (sievietēm) vai būšu bērna kopšanas atvaļinājumā?**

Kompensācijas līguma darbības laikā ir ieskaitāmas visas Darba likumā noteiktās attaisnotās prombūtnes, t.i., ikgadējais atvaļinājums, darba nespējas periodi, bērnu kopšanas atvaļinājumi u.c.

1. **Pēc pieteikuma nosūtīšanas uz Projekta e-pastu, kad es saņemšu kādu atbildi?**

Atbilstoši Cilvēkresursu piesaistes kārtībā noteiktajam pretendentu pieteikumi tiek izskatīti četru mēnešu laikā no tās saņemšanas Veselības ministrijā. Pēc Pretendenta pieteikuma saņemšanas Projekta e-pastā (esfkompensacijas@vm.gov.lv) Pretendentam tiks nosūtīta automātiskā atbilde par e-pasta saņemšanu.

1. **Kā es saņemšu informāciju, vai vienreizējā kompensācija ir piešķirta?**

Pēc pretendenta pieteikuma izskatīšanas paziņojums par pieņemto lēmumu tiks nosūtīts uz Pretendenta pieteikumā norādīto e-pasta adresi, kā arī uz ārstniecības iestādes e-pastu.

1. **Kur es varu atrast un lejuplādēt atbilstošo pretendenta pieteikumu?**

Pretendenta pieteikuma veidlapas atrodas: [**https://www.talakizglitiba.lv/arstniecibas-personu-piesaistes-un-noturesanas-pasakumi**](https://www.talakizglitiba.lv/arstniecibas-personu-piesaistes-un-noturesanas-pasakumi)- [PRETENDENTA PIETEIKUMS](https://www.talakizglitiba.lv/sites/default/files/inline-files/1.PIELIKUMS_IeNA_4125_cor_230824.docx). Tajā pašā vietā pieejama informācija par Projektu kopumā, kā arī saistošie dokumenti.

Ir pieejami 3 veidu pieteikumi:

1. ārstniecības iestādē strādājošiem;
2. deleģēto veselības aprūpes pakalpojumu sniegšanā nodarbinātajiem (NMPD, VADC, VTMEC);
3. ģimenes ārstam, kurš NODOD praksi.
4. **Vai pietiek, ja pretendenta pieteikumu paraksta tikai pretendents?**

Nē, projekta ietvaros tiek izskatīti tikai tie pretendentu pieteikumi, kurus ir parakstījis gan pats pretendents, gan viņa darba devēja pilnvarota paraksttiesīga persona.

1. **Kur jāsūta pretendenta pieteikums?**
* pašrocīgi parakstīti pretendenta pieteikumi iesniedzami Veselības ministrijā personīgi vai, izmantojot pasta starpniecību – Brīvības iela 72, k-2, Rīga, LV-1013;
* ar drošu elektronisko parastu parakstīti sūtāmi uz elektroniskā pasta adresi: esfkompensacijas@vm.gov.lv
1. **Vai pretendenta pieteikumā var atzīmēt vairākas prioritārās jomas?**

Jā, pretendenta pieteikumā var atzīmēt vairākas prioritārās jomās.

1. **Vai es varu saņemt vienreizējo kompensāciju, ja mana profesija nav iekļauta Cilvēkresursu piesaistes Plānā?**

Šī projekta ietvaros vienreizējo kompensāciju var saņemt tikai tās ārstniecības personas, kuru profesijas ir iekļautas Cilvēkresursu piesaistes Plānā - ir pietiekams atbilstošo vakanču skaits.

1. **Vai es drīkstu neparakstīt kompensācijas līgumu, ja tomēr izlemju, ka nespēšu izpildīt saistības uz trīs gadiem?**

<https://www.talakizglitiba.lv/arstniecibas-personu-piesaistes-un-noturesanas-pasakumi> ir pieejams **PARAUGS** - Kompensācijas līgums par ārstniecības personu piesaisti. Ja tomēr izlemjat, ka kompensācijas līgumu neparakstīsiet, Jums ir rakstiski laicīgi jāinformē Projekta vienība, atsūtot E-parakstītu iesniegumu par atteikšanos no kompensācijas.

1. **Pēc kompensācijas līguma parakstīšanas - cik ilgā laikā es saņemšu kompensāciju manā bankas kontā?**

Pēc kompensācijas līguma noteikumiem kompensācija tiek izmaksāta līdz nākamā mēneša pēdējai darba dienai no kompensācijas līguma spēkā stāšanās brīža (ja nav radušies kavējumi vai izņēmuma apstākļi).

1. **Vai no saņemtās kompensācijas man ir jāmaksā kādi nodokļi?**

Kompensācija nav apliekama ar iedzīvotāju ienākuma nodokli atbilstoši likuma “Par iedzīvotāju ienākuma nodokli” 9. panta pirmās daļas 16. punktam.

1. **Vai kompensācijas līguma darbības laikā varu mainīt darba vietu?**

Kompensācija tiek piešķirta par darbu konkrētā ārstniecības iestādē uz trīs gadiem. Šī projekta ietvaros darba vietu maiņa tiks izvērtēta, ņemot vērā ārstniecības iestādes un kompensācijas saņēmēja sniegtos papildus skaidrojumus par darba vietas maiņas iemesliem.